Lav et referat af nedenstående tekst:

Tekst:
Der var spænding lige til det sidste, men det blev altså Lasse Frimand Jensen, der kan kalde sig for vinder af det interne kampvalg blandt socialdemokraterne i Aalborg. Med 366 stemmer mod Flemming Møller Mortensens 307 stemmer, fik Lasse Frimand Jensen 54 procent af stemmerne. Det er netop blevet offentliggjort til et medlemsarrangement i Vejgaardhallen, hvor hundredvis af partifæller er mødt frem. Ulla Astman, formand for Socialdemokratiet i Aalborg, indledte aftenens taler med følgende ord: - Det lover godt i fremtiden for vores parti. Uanset resultatet vil begge kandidater være på stemmesedlen ved næste valg, da de begge har ambitioner for partiet. Se vinderen af spidskandidatvalget blive afsløret her: Umiddelbart efter offentliggørelsen fik de to kandidater hver især ordet til stående applaus i salen. - Det er en drøm, der går i opfyldelse, siger en glad Lasse Frimand Jensen og fortsætter: - Jeg er utrolig lykkelig over den situation, jeg står i. Det er en kæmpe ære for mig. Det er en af de bedste dage i mit liv. - Jeg synes, vores valgkamp har været utrolig jævnbyrdige og meget fair. Det er demokratiet, der taler, og jeg har ikke mere respekt end for medlemmernes afgivelse. - Jeg er virkelig glad for, at jeg har stillet op til valget, for jeg har kunnet mærke fra første dag, at det gjorde mig rigtig glad at få et fokus på Aalborg Kommune, siger Flemming Møller Mortensen. Begge kandidater sender desuden en tak til deres vælgere og generelt partiets medlemmer. Tiltræder snarest Lasse Frimand Jensen har været socialdemokratisk medlem af Aalborgbyråd siden 2014. Samtidig fungerer han som gruppeformand for Socialdemokratiet i Aalborg. Fordi den nye spidskandidat allerede er medlem af byrådet i Aalborg, er proceduren forholdsvis lige til. Ved førstkommende byrådsmøde i juni, kan han iklæde sig borgmesterkæden og begynde sit nye arbejde på borgmesterkontoret ved samme lejlighed. Afsked kom som en bombe Det er snart en uge siden, Thomas Kastrup-Larsen takkede af fra borgmesterkontoret i Aalborg efter mere end ni år som borgmester og 25 år i Aalborg byråd. På trods af flere negative sager i pressens og i offentlighedens lys, faldt afskeden som noget af en bombe i Aalborg. - Jeg har tænkt grundigt over det, og jeg har lysten og energien til at prøve noget nyt, sagde Thomas Kastrup-Larsen til TV2 Nord umiddelbart efter udmeldingen om hans exit som borgmester i slutningen af marts. Nu er hans arvetager fundet, og Thomas Kastrup-Larsen selv er også netop begyndt i sit nye job som direktør for de erhvervsrettede uddannelser på University College Nordjylland (UCN).

Referat:
Det bliver Lasse Frimand Jensen, der kan tage plads i borgmesterstolen i Aalborg Kommune i den nærmeste fremtid.